Bahasa-bahasa Anatolia

Bahasa-bahasa Anatolia merupakan cabang bahasa Indo-Eropah yang telah pupus dan dahulu dituturkan di Anatolia, sebahagian Turki moden. Salah satu bahasa Anatolia yang paling terkenal ialah bahasa Het, bahasa Indo-Eropah yang paling awal dibuktikan kewujudannya.

 Klasifikasi 
Melchert (2012) telah mencadangkan pengelasan berikut:

 Anatolia Purba
 Het
 Luwik
 Luwi
 Karia
 Milya
 Lykia
 Sidetik
 Pisidia
 Palaik
 Lydia

Kloekhorst (2022) mengusulkan klasifikasi yang lebih terperinci, dengan tarikh anggaran untuk beberapa peringkat bahasanya yang telah direkonstruksi:

 Anatolia Purba (mencapah sekitar abad ke-31 SM)
 Luwo-Lydia Purba
 Luwo-Palaik Purba
 Luwik Purba (–ke-20 SM)
 Luwi Purba ()
 Luwi Tulisan Pepaku (abad ke-16–ke-15 SM)
 Luwi Hieroglif (abad ke-13–ke-8 SM)
 Lyco-Karia
 Karia–Milya Purba
 Karia (abad ke-7–ke-3 SM)
 Milya (abad ke-5 SM)
 Lycia–Sidetik Purba
 Lycia (abad ke-5–ke-4 SM)
 Sidetik (abad ke-5–ke-2 SM)
 Pisidia (abad pertama–ke-2 TM) [tidak diklasifikasi]
 Palaik Purba
 Palaik (abad ke-16–15 SM)
 Lydia Purba
 Lydia (abad ke-8–ke-3 SM)
 Het Purba ()
 Bahasa Het Kaniš (–1710 BC)
 Bahasa Het Ḫattuša (–1180 SM)

Selain itu, bahasa Kalašma dipercayai dikira dalam bahasa Luwik, namun analisis lanjut masih belum diterbitkan.

 Bahasa dalam rumpun Anatolia 
Senarai di bawah menunjukkan bahasa Anatolia dalam susunan yang mudah, berdasarkan ringkasan oleh Robert Beekes pada tahun 2010. Model ini hanya mengenali satu subkumpulan, bahasa-bahasa Luwik. Walau bagaimanapun, susunan cabang ini masih dalam pengubahsuaian dan kemaskinian. Versi kedua menganggap bahasa Het sebagai bahasa yang asing daripada kumpulan bahasa Anatolia Barat, dan membahagikan kumpulan tersebut kepada bahasa Lydia, Palaik, dan sekumpulan bahasa Luwi (dan bukan Luwik)..

 Bahasa Het 

Bahasa Het (nešili) ialah bahasa yang dituturkan di Empayar Het sekitar tahun 1650–1200 SM. Empayar Het memerintah hampir seluruh Anatolia pada masa itu. Sumber terawal bahasa Het datang daripada Teks Kültepe, rekod-rekod bahasa Akkadia tentang kârum kaneš, atau "pelabuhan Kanes" iaitu sebuah enklaf pedagang Assyria dalam kota kaneš (Kültepe) dari abad ke-19 SM. Teks-teks ini mengandungi nama-nama orang Het dan perkataan yang dipinjam daripada bahasa Het ke dalam bahasa Akkadia. Nama bandar ini dalam bahasa Het ialah Neša, dan bahasa Het dipanggil Nešili. Kerana enklaf itu adalah kota milik Asyur dan bukan Het, dan nama kota itu menjadi nama bahasanya, menunjukkan bahawa orang Het amat berpengaruh di tengah Anatolia.

 Bahasa Palaik 

Palaik, dituturkan di wilayah Anatolia utara-tengah di Pala (kemudian Paflagonia), pupus sekitar abad ke-13 SM, dan hanya diketahui berdasarkan cebisan-cebisan doa dalam teks-teks bahasa Het Kuno. Ia pupus kerana proses persilihan budaya, jika bukan kerana penduduknya, akibat pencerobohan oleh orang Kaskas, yang tidak dapat dibendung oleh orang Het.

 Cabang Luwik 

Nama Luwik dicadangkan oleh Craig Melchert untuk sekumpulan bahasa yang dipercayai berkait rapat dengan satu sama lain dalam rumpun bahasa Anatolia.. "Saya dan beberapa orang lain telah menggunakan label 'bahasa Luvik' untuk kumpulan ini dan bukannya 'Luvi' yang lebih popular, untuk mengelakkan kekeliruan dengan Luvi khususnya merujuk kepada bahasa yang ditulis dalam sistem tulisan pepaku dan hieroglif." Ini bukan istilah baru, kerana Luvik sebelum ini digunakan pada awal abad ke-20 TM untuk seluruh kumpulan bahasa Anatolia, atau bahasa-bahasa yang dikenali sebagai bahasa Luvi dalam teks-teks Het. Nama ini berasal dari bahasa Het  luwili. Kata Luvik akhirnya digantikan dengan Luvi. Sementara itu, kebanyakan bahasa yang kini dikelaskan di bawah Luvi, atau Luvik, belum digelarkan begitu sehinggalah hujung abad ke-20 TM. Ada kemungkinan bahawa lebih banyak bukti bahasa ini boleh ditemui pada masa hadapan.

 Bahasa Luwi 

Bahasa Luwi ditulis dalam dua sistem tulisan yang berbeza, tulisan pepaku dan hieroglif Anatolia, sepanjang lebih daripada satu alaf. Dahulu, pakar menganggap kedua-dua korpora ini dua bahasa yang berasingan,. tetapi kini diketahui bahawa ia hanyalah cara berbeza untuk menulis bahasa yang sama. Kini versi-versi bahasa Luwi sering dibicarakan, seperti bahasa Luwi Kizzuwatna (ditulis dalam tulisan pepaku), bahasa Luwi Empayar (tulisan pepaku dan hieroglif), dan bahasa Luwi Zaman Besi/Luwi Zaman Lewat (hieroglif), serta beberapa lagi dialek Luwi, tetapi tidak cukup didokumentasi.; ; ;

 Lycia 

Bahasa Lycia (dipanggil "Bahasa Lycia A" semasa Milya adalah "Bahasa Lycia B") dituturkan dalam di Lycia klasik, di barat daya Anatolia. Ada kira-kira 172 inskripsi yang menggunakan bahasa ini,. kebanyakannya pada batu, daripada kira-kira 150 batu nisan, dan 32 dokumen awam. Sistem tulisannya ialah abjad Bahasa Lycia, yang disesuaikan daripada abjad Yunani oleh orang Lycia. Selain inskripsi, terdapat lebih daripada 200 syiling yang dicap dengan nama-nama orang Lycia. Sesetengah teks ditulis dalam bahasa Lycia dan Yunani, dan satu teks, dinamakan "Létôon trilingual", ditulis dalam bahasa Lycia, Yunani dan Aram. Teks yang terpanjang, stele Xanthus, dengan kira-kira 250 baris, pada asalnya dipercayai adalah dalam bahasa Yunani dan Lycia, tetapi dengan penemuan satu rangkap yang menggunakan bahasa lain yang serumpun—dipanggil "Bahasa Lycia B" atau bahasa Milya—menjadikannya inskripsi tiga bahasa. Syiling-syiling terawal berasal dari sebelum 500 SM,. menunjukkan bahawa perkembangan sistem tulisan mereka mengambil masa untuk direka dan diterima pakai.

 Bahasa Milya 

Bahasa Milya sebelum ini disangka sejenis bahasa Lycia, "Bahasa Lycia B", tetapi kini ia diklasifikasikan sebagai bahasa yang berasingan.

 Bahasa Karia 

Bahasa Karia dituturkan di Karia. Kewujudannya dibuktikan dengan grafiti-grafiti tentera upahan Karia dan ahli-ahli lain dari enklaf etnik di Memphis, Mesir (dan tempat-tempat lain di Mesir), nama peribadi dalam rekod-rekod Yunani, dua puluh inskripsi dari Karia (termasuk empat inskripsi dwibahasa), inskripsi-inskripsi yang tersebar di tempat lain di rantau Aegea dan perkataan-perkataan yang dinyatakan adalah kosa kata bahasa Karia oleh pengarang-pengarang zaman purba. Prasasti muncul buat kali pertama pada abad ke-7 SM.

 Bahasa Sidetik 

kiri|thumb| Prasasti dalam bahasa Sidetik, pameran Muzium Side, Turki
Sidetik dituturkan di bandar Side. Ia diketahui daripada tanda-tanda pada syiling dan inskripsi-inskripsi dwibahasa dari abad ke-5 hingga ke-2 SM.

 Bahasa Pisidia 

Bahasa Pisidik dituturkan di Pisidia. Ia dikenali berdasarkan kira-kira tiga puluh buah inskripsi pendek dari abad pertama hingga kedua TM, ia nampaknya berkait rapat dengan bahasa Lycia dan Sidetik.

 Bahasa Kalašma 

Bahasa Kalašma dituturkan di wilayah Kalašma, mungkin berhampiran bandar moden Bolu. Ia diketahui daripada satu prasasti yang ditemui di Hattusa.

 Bahasa Lydia 
Bahasa Lydia dituturkan di Lydia. Ia unik dan tidak difahami dengan baik kerana tidak bahasanya tidak mencukup bukti dan ia mempunyai beberapa ciri yang berbeza daripada bahasa Anatolia yang lain. Bahasa Lydia terdapat pada grafiti-grafiti dan syiling dari hujung abad ke-8 atau awal abad ke-7 SM, tetapi inskripsi-inskripsi yang masih terpelihara berasal dari abad ke-5–ke-4 SM, semasa zaman kekuasaan Parsi. Teks-teks dalam bahasa Lydia kini berjumlah kira-kira seratus tetapi kebanyakannya pecah-pecah.

 Rujukan 

 Sumber 




 . Originally published as Le Lingue Indoeuropee.






 Bacaan lanjut 






 Pautan luar 




  Luwian, Lycian dan Lydian.


Kategori:Bahasa-bahasa Indo-Eropah
Kategori:Bahasa-bahasa Anatolia